Notum sit [omnibus], tam presentibus quam futuris, quod Christianus fecit conventionem cum domno Sœnebruno camerario, de vinea quam pater suus emerat, nundum vinea sed terra, quod deinceps in omni vita sua faciat eam ad medietatem et medietatem reddat, et servitium denominatum; et post mortem suam unus de filiis suis hanc vineam tenebit; et quando morientur, sepelientur Cluniaco, si se apportare fecerint. [Deinceps autem nullus] de filiis et parentibus suis hac conventione tenebitur, sed veniet in dominium tota Cluniacensis monasterii. Huic conventioni interfuerunt: Wichardus de Gras, Oddo de Nanto, prepositus [episcopi], Levaldus, frater ejus, archipresbiter, Radulfus de Balaura et Bernardus Calvus. [Scripta per manum Balduini, feria III ebdomadæ Dominicæ passionis. Amen.]